L-ewwel pjan ta’ implimentazzjoni Ewropew, intitolat il-“Pjan ta’ Implimentazzjoni tal-Komunità” (CIP) ġie żviluppat fl-2007 (SEC (2007) 341) . Is-CIP ġie aġġornat għall-ewwel darba bi “Pjan ta’ Implimentazzjoni tal-Unjoni” (UIP) prodott fl-2014 (COM (2014) 306 final), u reġa’ ġie aġġornat fil-bidu tal-2019 (COM(2018)848 final). Ir-rieżami u l-aġġornament tat-tielet Pjan ta’ Implimentazzjoni tal-Unjoni saru meħtieġa sabiex jitqiesu ulterjorament:

(c) Jirrieżaminaw u jaġġornaw, kif xieraq, il-pjanijiet ta’ implimentazzjoni tagħha fuq bażi perjodika u b’mod li għandu jkun speċifikat b’deċiżjoni tal-Konferenza tal-Partijiet.

Bħalissa hemm 28 sustanza kimika jew gruppi ta’ sustanzi kimiċi elenkati fl-Anness A tal-Konvenzjoni ta’ Stokkolma li huma soġġetti għal projbizzjoni fuq il-produzzjoni u fuq l-użu, ħlief fejn hemm eżenzjonijiet ġeneriċi jew speċifiċi. Barra minn hekk, il-produzzjoni u l-użu tad-DDT, pestiċida li għadu jintuża f’ħafna pajjiżi li qed jiżviluppaw, huma ristretti severament, kif stipulat fl-Anness B tal-Konvenzjoni ta’ Stokkolma. L-Anness B fih ukoll il-PFOS, l-imluħa tiegħu u l-PFOS-F, li għalihom hemm ukoll eżenzjonijiet u użi aċċettabbli fis-seħħ.

L-eżenzjonijiet ġeneriċi jippermettu li ssir riċerka fuq skala ta’ laboratorju, l-użu bħala standard ta’ referenza u kontaminanti minn traċċi inċidentali f’sustanzi kimiċi, f’taħlitiet u f’oġġetti. L-oġġetti li fihom il-POPs manifatturati jew li diġà jkunu qed jintużaw qabel id-data tad-dħul fis-seħħ tal-obbligu rilevanti wkoll huma soġġetti għal eżenzjoni diment li l-Partijiet jippreżentaw informazzjoni dwar l-użi u pjan nazzjonali għall-ġestjoni tal-iskart għat-tali oġġetti lis-Segretarjat tal-Konvenzjoni ta’ Stokkolma.

Ir-rilaxxi ta’ prodotti sekondarji prodotti b’mod inċidentali elenkati fl-Anness C (diossini, furani, PCBs, PeCB, HCB u PCNs (Diċembru 2016), u eżaklorobutadien (Diċembru 2018)) huma soġġetti għal minimizzazzjoni kontinwa bl-objettiv finali ta’ eliminazzjoni totali, meta jkun fattibbli. Skont l-Anness C, il-Partijiet huma meħtieġa jippromowvu u, f’konformità mal-pjanijiet ta’ azzjoni tagħhom, jirrikjedu, l-użu tal-aħjar tekniki disponibbli għal sorsi ġodda fi ħdan il-kategoriji ta’ sorsi ewlenin tagħhom identifikati fil-Parti II u fil-Parti III tal-Anness C tal-Konvenzjoni ta’ Stokkolma.

Il-Konvenzjoni ta’ Stokkolma tipprevedi wkoll l-identifikazzjoni u l-ġestjoni sikura tal-ħażniet li fihom jew li jikkonsistu minn POPs. L-iskart li fih, li jikkonsisti minn jew li huwa kkontaminat b’POPs jenħtieġ li jintrema b’tali mod li l-kontenut ta’ POP jinqered jew jiġi ttrasformat b’mod irriversibbli sabiex ma jesibixxix karatteristiċi ta’ POP. Meta dan ma jkunx jirrappreżenta l-għazla preferibbli għall-ambjent jew meta l-kontenut ta’ POP ikun baxx, l-iskart jista’ jintrema b’xi mod ieħor li ma jagħmilx ħsara lill-ambjent. L-operazzjonijiet ta’ rimi li jistgħu jwasslu għall-irkupru jew għall-użu mill-ġdid ta’ POPs huma pprojbiti b’mod espliċitu. Fir-rigward tal-vjeġġi ta’ skart, iridu jittieħdu f’kunsiderazzjoni r-regoli, l-istandards u l-linji gwida internazzjonali rilevanti, bħall-Konvenzjoni ta’ Basilea tal-1989 dwar il-Kontroll tal-Movimenti Li Jaqsmu l-Fruntieri tal-Iskart ta’ Riskju u d-Disponiment minnu.

Tabella 1: Ħarsa ġenerali lejn il-POPs regolati fil-livell internazzjonali (il-POPs il-ġodda miżjuda mal-Konvenzjoni ta’ Stokkolma mill-2009 huma mmarkati bil-griż)

Sustanza CAS Elenkata/i fil-Konvenzjoni ta’ Stokkolma Elenkata/i fil-Protokoll tal-UNECE dwar il-POPs Elenkata/i fir-Regolament tal-UE dwar il-POPs POPs prodotti b’mod intenzjonat Aldrin 309-00-2 Anness A Iva Iva Klordan 57-74-9 Anness A Iva Iva Klordekon 143-50-0 Anness A Iva Iva Dieldrin 60-57-1 Anness A Iva Iva Endosulfan 959-98-8 33213-65-9 115-29-7 Anness A Le Iva Endrina 72-20-8 Anness A Iva Iva Ettakloru 76-44-8 Anness A Iva Iva Eżabromobifenil (HBB) 36355-01-8 Anness A Iva Iva Eżabromoċiklododekan (HBCDD) (inkluż l-isomeri tiegħu) 25637-99-4 3194-55-6 134237-50-6 134237-51-7 134237-52-8 Anness A Le Iva Etere tal-eżabromodifenil u etere tal-eptabromodifenil 36483-60-0;

68928-80-3;

u oħrajn Anness A Iva Iva Iva Eżaklorobenżen (HCB) 118-74-1 Anness A Iva Iva Alfa eżakloroċikloeżan* 319-84-6; 608-73-1 Anness A Iva: Eżakloroċikloeżani (HCH; CAS: 608-73-1 ), inkluż lindan (CAS: 58-89-9) Iva (l-isomeri kollha inkluż gamma HCH misjub f’lindan) Beta eżakloroċikloeżan* 319-85-7 Anness A Lindan* 58-89-9 Anness A Mirex 2385-85-5 Anness A Iva Iva Pentaklorobenżen 608-93-5 Anness A Iva Iva Pentaklorofenol (PCP) 87-86-5 u oħrajn Anness A Le Iva – miżjud mar-riformulazzjoni tal-2019 Poliklorobifenili (PCB) 1336-36-3 u oħrajn Anness A Iva Iva Etere tat-tetrabromodifenil u etere tal-pentabromodifenil 40088-47-9; 32534-81-9;

u oħrajn Anness A Iva Iva Iva Toksafen 8001-35-2 Anness A Iva Iva DDT 50-29-3 Anness B Iva Iva Aċidu sulfoniku perfluworoottan, l-imluħa tiegħu u l-fluworur tas-sulfonil tal-perfluworoottan (PFOS) 1763-23-1; 307-35-7,

u oħrajn Anness B Iva Iva Aċidu perfluworoottanojku (PFOA), l-imluħa tiegħu u l-komposti relatati mal-PFOA 335-67-1 Anness A Le Iva – miżjud f’April 2020 SCCPs – paraffini klorurati b’katina qasira 85535-84-8; u oħrajn Anness A Iva Iva HCBD – eżaklorobutadien 87-68-3 Anness A Iva Iva PCN –polikloronaftaleni 70776-03-3 u oħrajn Anness A Iva Iva Etere tal-bis(pentabromofenil), magħruf ukoll bħala Etere tad-dekabromodifenil (c-decaBDE) 1163-19-5 Anness A Le Iva – miżjud mar-riformulazzjoni tal-2019 Dikofol 115-32-2 Anness A Le Iva – miżjud f’Ġunju 2020 POPs prodotti b’mod inċidentali Poliklorodibenżo-p-diossini (PCDD) 1746-01-6 Anness C Iva Iva Poliklorodibenżofurani (PCDF) 1746-01-6 Anness C Iva Eżaklorobenżen (HCB) 118-74-1 Anness C Iva Iva Pentaklorobenżen 608-93-5 Anness C Iva Iva – miżjud mar-riformulazzjoni tal-2019 Poliklorobifenili (PCBs) 1336-36-3 u oħrajn Anness C Iva Iva PCN – naftalini poliklorinati 70776-03-3 u oħrajn Anness C Iva Iva – miżjud mar-riformulazzjoni tal-2019 Idrokarburi aromatiċi poliċikliċi (PAHs) 207-08-9 u oħrajn Le Iva Iva HCBD – eżaklorobutadien 87-68-3 Anness C Iva Iva – miżjud mar-riformulazzjoni tal-2019

* Lindan, Alfa u Beta eżakloroċikloeżan, kif ukoll Klorodekon u Eżabromobifenil huma POPs ġodda skont il-Konvenzjoni ta’ Stokkolma iżda diġà ġew koperti mill-Protokoll dwar il-POPs u mir-Regolament dwar il-POPs.

4.Skop tal-Pjan ta’ Implimentazzjoni tal-Unjoni (UIP) dwar il-POPs

Il-Konvenzjoni ta’ Stokkolma tistabbilixxi obbligu għall-Partijiet kollha, biex jiżviluppaw u jagħmlu ħilithom biex jimplimentaw pjan għall-implimentazzjoni tal-obbligi tagħhom skont il-Konvenzjoni ta’ Stokkolma. Għall-Unjoni, dan l-obbligu huwa implimentat ukoll fl-Artikolu 9 tar-Regolament dwar il-POPs. Għalhekk, il-Kummissjoni żviluppat (fl-2007) Pjan ta’ Implimentazzjoni dwar il-POPs, li jkopri wkoll is-sustanzi li jaqgħu fil-qafas tal-Protokoll dwar il-POPs . Dan il-pjan sussegwentement ġie aġġornat diversi drabi hekk kif evolvew il-Konvenzjoni ta’ Stokkolma, il-Protokoll dwar il-POPs u d-dritt tal-Unjoni.

L-iskop ġenerali tal-UIP mhuwiex biss li jissodisfa l-obbligi legali, iżda wkoll li jqis l-azzjonijiet meħuda u li jistabbilixxi strateġija u pjan ta’ azzjoni għal miżuri tal-Unjoni addizzjonali relatati mal-POPs inklużi fil-Konvenzjoni ta’ Stokkolma u/jew fil-Protokoll tal-UNECE dwar il-POPs.

Għalhekk, il-UIP għandu l-għan li:

·jirrieżamina l-miżuri eżistenti tal-Unjoni relatati mal-POPs;

·jivvaluta l-effiċjenza u s-suffiċjenza tagħhom fl-issodisfar tal-obbligi tal-Konvenzjoni ta’ Stokkolma;

·jidentifika l-ħtiġijiet għal miżuri addizzjonali fil-livell tal-Unjoni;

·jistabbilixxi pjan għall-implimentazzjoni tal-miżuri addizzjonali;

·jidentifika u jsaħħaħ ir-rabtiet u s-sinerġiji potenzjali bejn il-ġestjoni tal-POPs u politiki ambjentali oħrajn u oqsma ta’ politika oħrajn; kif ukoll

·iżid is-sensibilizzazzjoni dwar il-POPs u l-miżuri ta’ kontroll tagħhom.

5.Sommarju tal-Pjan ta’ Implimentazzjoni tal-Unjoni